‘जोक’ दो विपरीत विचारों को अपने में संजोता है। मान लीजिए कि एक ‘जोक’ किसी ऊपरी विषय को इंगित कर रहा है, जो कि एक हल्का विषय है लेकिन उसी हल्के विषय की आड़ लेकर वह एक अत्यधिक गंभीर विषय का भी इशारा दे रहा है। ऐसी स्थिति में, यदि ‘जोक’ सुनने वाला व्यक्ति उस संदेश की गंभीरता को लेकर बुरा मान जाता है या उसकी निंदा करता है तो उस समय ‘जोक’ सुनाने वाला व्यक्ति उस ‘जोक’ के हल्के विषय वाले अर्थ का बेइमानी से पूरा-पूरा फायदा उठाता है और दावा करता है कि उसका विषय और उद्देश्य तो अगंभीर था। इस तरह ‘जोक’ सुनाने वाला जोक की द्वियर्थता का लाभ उठा सकता है।